〔古文〕㮤梥庺【唐韻】詳容切【集韻】思恭切【正韻】息中切,\ud840\udc24音淞。木也。【字說】松,百木之長,猶公,故字从公。【禮·禮器】如松柏之有心也,故貫四時而不改柯易葉。【史記·龜筴傳】千歲之松,上有兔絲,下有茯苓。【摭遺】吳鄧夫人傷臉,以琥珀屑滅痕。【註】琥珀,松脂入地千年所化。　又甘松,香草名。【廣志】細葉,蔓生,可合諸香。又長松。【本草】一名仙茆,能治風。　又州名。【韻會】本河關之西南羌也,唐置松州。　又江名。松江,《禹貢》三江之一。或作淞。　考證:〔【禮·禮器】松柏之有心也,貫四時而不改柯易葉。〕　謹照原文松上增如字。貫上增故字。